אואז (מחוז)

אואז (בצרפתית: Oise; בפיקארדית: Oése), הוא מחוז בצפון צרפת, הקרוי על שם נהר אואז. תושבי המחוז נקראים אואזיים (בצרפתית: Oisiens, נהגה [wazjɛ̃]) או איזאריים (Isariens), על שם שמו הלטיני של הנהר איסארה (Isara). בשנת 2022 התגוררו במחוז 830,725 תושבים.

המגן
תיאור
מרכז|ממוזער|100 פיקסלים|מגן המחוז
החלק הראשון במגן, זהוב ובו שלושה פסים כחולים; החלק השני כחול, זרוע בשושנים מוזהבות; פסים אלה נחצים על ידי פס כסף אלכסוני.
הסבר
המגן משלב את סמל רוזנות פונטייה לשעבר עם זה של פרובינציית איל-דה-פראנס ההיסטורית. הפס הכסוף מייצג את נהר אואז.

 היסטוריה 
אואז הוא אחד מ־83 המחוזות המקוריים שהוקמו במהלך המהפכה הצרפתית, ב־4 במרץ 1790. המחוז הוקם מחלקים מהפרובינציות איל-דה-פראנס ופיקרדי.

לאחר ניצחון הקואליציה בקרב ווטרלו, הוחזק מחוז אואז תחת כיבוש של כוחות בריטיים בין יוני 1815 לנובמבר 1818.

בחודש מרץ 2021 נהרג חבר הפרלמנט המקומי אוליבייה דאסו בתאונת מטוס.

 גאוגרפיה 
אואז הוא חלק מהאזור המנהלי הנוכחי או־דה־פראנס, וממוקם כ־35 קילומטרים צפונית לפריז. המחוז גובל במחוזות סום, אן, סן-אה-מארן, אל-דו־אואז, אר וסן-מריטים.

מבחינה גאוגרפית ניתן לחלק את מחוז אואז למספר אזורים, שחלקם מהווים אזורים טבעיים במלואם או בחלקם:
 המישורים של רמת סום בצפון,
 היערות של ואלואה בדרום־מזרח,
 הגבעות והרמה של וקסן הצרפתית בדרום־מערב,
 אזור תל וחלקו המזרחי של אזור ברה במערב,
 אזור קלרמונואה במרכז.

השפעתה של פריז חזקה במיוחד בדרום המחוז, והיא הופכת עיירות וכפרים לאזורי שינה (כגון קריל ומרו). עם זאת, סן-ליס, שנטיי, קומפיין ועמק אואז (עד לעיר נויון) שומרים על חיוניות כלכלית מקומית, הודות לתיירות ירוקה או לתעשייה מקומית.

שאר חלקי המחוז מאופיינים כאזורים חקלאיים, המנותקים מהשפעה עירונית ישירה, כאשר אמיין נראית כנקודת איזון מול פריז. בשל כך, קיימת הבחנה ברורה של חלוקה בין צפון לדרום, הנובעת מהמשיכה אל מרכזים עירוניים אלה.

בדומה לכך, קיימת גם חלוקה פנימית בין מזרח למערב, בין קומפיין לבובה — שני מרכזים עירוניים בגודל דומה, אשר מהווים מוקדים כלכליים עיקריים במחוז. בתקופת המהפכה הצרפתית החליפו שתי ערים אלו ביניהן את מעמד עיר הבירה של המחוז.

 ערים עיקריות 
הקומונה המאוכלסת ביותר במחוז היא בובֶה, שהיא גם עיר הבירה של המחוז. נכון לשנת 2019, ישנן 13 קומונות שמספר תושביהן עולה על 10,000. עשר הקומונות המאוכלסות ביותר הן:

 מָחוֹז מִנהָלִי אוכלוסייה (2019) בובה 57,071 קומפיין 40,615 קריל 36,169 נוג'ן-סור-אואז 20,780 קרֵיפי-אן-ואלואה 14,788 סַנְלִיס 14,760 מֵרוּ 14,452 מונטָטֵר 13,645 נויון 13,190 פּוֹן-סנט-מַקסנס 12,602

 דמוגרפיה 
הדמוגרפיה של מחוז אואז מאופיינת בצפיפות אוכלוסין גבוהה ובגידול מהיר באוכלוסייה מאז שנות ה־50 של המאה ה־20.

עם 830,725 תושבים בשנת 2022, מדורג המחוז במקום ה־27 בצרפת מבחינת גודל האוכלוסייה.

בתקופה של שש שנים, בין 2015 ל־2021, גדלה אוכלוסיית המחוז בכ־7,300 נפש – כלומר, בכ־1,200 איש לשנה בממוצע. עם זאת, שיעור הגידול משתנה בין 680 הקומונות המרכיבות את המחוז.

צפיפות האוכלוסין באואז עמדה בשנת 2022 על 141.8 תושבים לקילומטר רבוע – גבוה מהממוצע הארצי באותה שנה, שעמד על 107.1 תושבים לקמ"ר.

נכון ל־2022, התפלגות האוכלוסייה על פי נשים/גברים, גילאים וצרפתים/זרים היא כלהלן:
 התפלגות האוכלוסייה לפי נשים וגברים עומדת על: 48.9% גברים ו־51.1% נשים.
 ההתפלגות על על פי גיל היא כלהלן: גילאי 0–17, 23.9%; גילאי 18–64, 58.5%; גילאי 65+, 17.5%.
 במחוז 93.4% הם צרפתים ו-6.6% זרים שאינם צרפתים.

התפלגות האוכלוסייה במחוז אואז בין השנים 2022–2801 1791  1801  1806  1821  1826  1831  1836  1841  1846 —  350,854  372,676  375,817  385,124  397,725  398,641  398,868  406,028 1851  1856  1861  1866  1872  1876  1881  1886  1891 403,857  396,085  401,417  401,274  396,804  401,618  404,555  403,146  401,835 1896  1901  1906  1911  1921  1926  1931  1936  1946 404,511  407,808  410,049  411,028  387,760  405,971  407,432  402,569  396,724 1954  1962  1968  1975  1982  1990  1999  2006  2011 435,308  481,289  540,988  606,320  661,781  725,603  766,441  792,975  805,642 2016  2021  2022 823,542  828,838  830,725

 ממשל 
נשיאת המועצה המחוזית היא נאדז' לפבר, שנבחרה לתפקיד בשנת 2017.
אקלים

+ אקלים במחוז אואז לפני נתונים שנמדדו בתחנת אובר-סור-אוּאז בין השנים 1980–2016 חודש ינואר פברואר מרץ אפריל מאי יוני יולי אוגוסט ספטמבר אוקטובר נובמבר דצמבר שנתית טמפרטורה ממוצעת מינימלית (°C) 1.5  1.9  2.0  5.1  5.0  10.0  9.7  11.4  10.6  7.4  4.9  2.6  6.0 טמפרטורה ממוצעת מקסימלית (°C) 6.6  9.2  13.4  19.9  21.4  22.7  22.3  23.2  22.2  16.8  11.2  9.2  16.5 משקעים (מ"מ) 57  46  52  48  63  60  49  47  61  63  58  70  674 מקור:

 תיירות 
אחת האטרקציות התיירותיות המרכזיות במחוז היא פארק אסטריקס, שנפתח בשנת 1989. אתרים בולטים נוספים כוללים את קתדרלת בווה, שאטו דה פיירפונד ששוקמה על ידי ויולה־לה־דוק, ואוסף האמנות של טירת שנטילי, הנחשב לאחד מהגדולים בצרפת מחוץ לפריז.

 ברית מחוזות תאומים 
מחוז אואז מקיים קשרי ערים תאומות עם מחוז בדפורדשייר באנגליה. בנוסף, הוא מחוז תאום של רג'נסי קראנגאניאר באינדונזיה ושל מחוזות שאנדונג וג'ג'יאנג בסין.

אחד מהכפרים השוכנים לאורך נהר אואז הוא אובר-סור-אואז, הידוע בזכות ביקורם של כמה מציירי האימפרסיוניזם. בכפר זה בילה וינסנט ואן גוך את 70 הימים האחרונים לחייו, וזהו גם מקום מנוחתם של ואן גוך ואחיו תיאו.
 קישורים חיצוניים 


 משרד התיירות של מחוז אואז

 הערות שוליים 

קטגוריה:צרפת: מחוזות
קטגוריה:או-דה-פראנס: מחוזות